Document ID: 32009D0918

ΑΠΌΦΑΣΗ ΤΗΣ ΕΠΙΤΡΟΠΉΣ
της 7ης Δεκεμβρίου 2009
για την παράταση της περιόδου διάθεσης της έκτακτης κοινοτικής χρηματοδοτικής συνδρομής στο Κοσσυφοπέδιο
(2009/918/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
την απόφαση 2006/880/ΕΚ του Συμβουλίου, της 30ής Νοεμβρίου 2006, για τη χορήγηση έκτακτης κοινοτικής χρηματοδοτικής συνδρομής στο Κοσσυφοπέδιο (1), και ιδίως το άρθρο 1 παράγραφος 3,
Εκτιμώντας τα ακόλουθα:
(1)
Η περίοδος διάθεσης της έκτακτης κοινοτικής χρηματοδοτικής συνδρομής στο Κοσσυφοπέδιο (2), σύμφωνα με την προαναφερθείσα απόφαση 2006/880/ΕΚ, λήγει στις 11 Δεκεμβρίου 2009.
(2)
Το άρθρο 1 παράγραφος 3 της απόφασης 2006/880/ΕΚ προβλέπει ότι η Επιτροπή έχει τη δυνατότητα να παρατείνει την περίοδο διάθεσης της ενίσχυσης κατά ένα έτος το πολύ.
(3)
Η περίοδος διάθεσης της ενίσχυσης πρέπει να παραταθεί κατά ένα έτος προκειμένου να ολοκληρωθεί το πρόγραμμα χρηματοδοτικής συνδρομής.
(4)
Πραγματοποιήθηκε δεόντως η διαβούλευση με την Οικονομική και Δημοσιονομική Επιτροπή σχετικά με την εν λόγω παράταση,
ΑΠΟΦΑΣΙΖΕΙ:
Άρθρο 1
Η περίοδος διάθεσης της έκτακτης κοινοτικής χρηματοδοτικής συνδρομής στο Κοσσυφοπέδιο παρατείνεται για ένα επιπλέον έτος, έως τις 11 Δεκεμβρίου 2010.
Άρθρο 2
Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
Βρυξέλλες, 7 Δεκεμβρίου 2009.

Labels: 18
19
5